CELEX: 
Language: da
Date: 2019-03-14 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) nr. 305/2011 for så vidt angår fastsættelse af ydeevneklasser med hensyn til modstandsevne mod vindlast for udvendige afskærmninger af vinduer og døre

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               I henhold til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  1
                er der to muligheder for fastsættelse af ydeevneklasser i forbindelse med byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, og artikel 60, litra f), eller det kan ske i form af harmoniserede standarder, jf. artikel 27, stk. 2, på grundlag af et revideret mandat. I henhold til artikel 27, stk. 2, første afsnit, skal de europæiske standardiseringsorganer, såfremt Kommissionen har fastsat sådanne ydeevneklasser, anvende disse klasser i harmoniserede standarder.
            
            
               Ifølge definitionen i artikel 2, nr. 7), i forordning (EU) nr. 305/2011 betyder "klasse" en skala af niveauer, som afgrænses af en minimums- og en maksimumsværdi for en byggevares ydeevne. Klasser i forordning (EU) nr. 305/2011 udtrykker således altid en given skala af fastlagt ydeevne for produktet.
            
            
               Derudover skelner forordning (EU) nr. 305/2011 i modsætning til sin forgænger, Rådets direktiv 89/106/EØF, ikke mellem forskellige klasser på baggrund af deres oprindelse. Ydeevneklasser, der er fastsat af Kommissionen, og klasser, der er fastsat af de europæiske standardiseringsorganer, skal således anerkendes og respekteres på samme måde. 
            
            
               Derudover er det nødvendigt at foretage en åben definition af hele klassificeringen efter ydeevne, som indebærer alle mulige ydeevneniveauer i forbindelse med en given væsentlig egenskab for de produkter, der er dækket af den pågældende standard. Ellers vil der samtidig også blive fastsat et tærskelniveau for sådan ydeevne.
            
            
               Den europæiske produktstandard EN 13561 for udvendige afskærmninger af vinduer og døre og krav til ydeevne og sikkerhed blev oprindeligt vedtaget af Den Europæiske Standardiseringsorganisation (CEN) i 2004 og ændret i 2008. Den indeholder klassifikationer for ydeevnen for de varer, som standarden omfatter, navnlig hvad angår deres væsentlige egenskaber i form af modstandsevne mod vindlast, og der indføres fire ydeevneklasser.
            
            
               Ifølge de tilgængelige oplysninger er de eksisterende klasser ikke tilstrækkelige for alle de pågældende varer, da der på det seneste er blevet udviklet nye produkttyper på dette område, som har en højere vindmodstandsevne end tidligere. Anvendelsen af de eksisterende klasser kan også i nogle tilfælde medføre sikkerhedsproblemer i forbindelse med fastgørelsen af produkterne. Af disse årsager vil klassifikationen for ydeevnen skulle udvides, men differentieres blandt de forskellige underfamilier af produkter, der er omfattet af standard EN 13561: På grund af modstandsevnen for fastgørelsessystemer bør der for knækarmsmarkiser kun være tre klasser, og de tre ekstra klasser bør, sammenlignet med de fire eksisterende klasser, kun være gældende for udvendige afskærmninger med dug, der kører i lodrette styreskinner, og pergolamarkiser.
            
            
               Disse mål skal nås ved at tilføje yderligere tre klasser for de væsentlige egenskaber i form af modstandsevne mod vindlast til klassifikationerne i standard EN 13561, som offentliggjort af CEN i marts 2016, og ved at differentiere anvendelsen af klasser blandt de underfamilier af produkter, der er omfattet af standarden, særligt for knækarmsmarkiser, udvendige afskærmninger med dug, der kører i lodrette styreskinner, og pergolamarkiser. For andre typer markiser, lodrette rullegardiner, markisoletter og udvendige insektnet vil den nye version af standard EN 13561 ikke medføre nogen ændringer i den eksisterende klassifikation.
            
            
               Eftersom de europæiske standardiseringsorganer i henhold til forordning (EU) nr. 305/2011 ikke kan indføre nye klassifikationer i en harmoniseret standard, medmindre der udstedes et nyt revideret mandat, hvilket ikke har fundet sted og som ville tage længere tid, anses det for mere hensigtsmæssigt at gå videre med denne delegerede forordning.
            
            
               Det anses ikke for hensigtsmæssigt at medtage andre klassifikationer for ydeevne i standard EN 13561 inden for rammerne af den delegerede forordning, da sådanne klassifikationer, der er indeholdt i harmoniserede standarder, hvortil referencen er offentliggjort i henhold til direktiv 89/106/EØF i Den Europæiske Unions Tidende, i henhold til forordning (EU) nr. 305/2011 skal betragtes som anvendelige i henhold til forordning (EU) nr. 305/2011, uden at det har været nødvendigt at foretage yderligere foranstaltninger.
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til den delegerede forordning blev drøftet ved mødet i den rådgivende gruppe for bygge- og anlægsvirksomhed den 14. juni 2016 og blev også sendt til skriftlig høring hos eksperter mellem den 31. maj og 28. juni 2016. Før disse trin havde alle medlemsstater haft mulighed for at udpege eksperter til at deltage. Ud over disse eksperter blev også andre eksterne interessenter hørt. De dokumenter, som blev drøftet i den rådgivende gruppe og var relevante for den skriftlige høring, blev sendt samtidig til Europa-Parlamentet og Rådet som fastsat i den fælles forståelse om delegerede retsakter. De bemærkninger, der blev fremsat i disse sammenhænge, og de bemærkninger, der efterfølgende blev modtaget af Kommissionen, er blevet taget i betragtning ved udarbejdelsen af det endelige udkast til denne retsakt med henblik på høringen af andre tjenestegrene.
            
            
               Udkastet blev offentliggjort med henblik på offentlig feedback på portalen for bedre lovgivning fra den 31. oktober 2018 til den 28. november 2018 og meddelt WTO fra den 7. november 2018 til den 6. januar 2019, og der kom feedback fra to interessenter. En af interessenterne kommenterede et teknisk emne, der skulle behandles i forbindelse med standardiseringsanmodningen, og således ikke var relevant for den delegerede retsakt. Den anden interessents kommentarer drejede sig om, at der ikke skulle være nogen øvre grænse for klasse 3, men dette er ikke tilfældet, når teksten læses i sammenhæng med den efterfølgende klasse 4, og således var heller ikke denne kommentar relevant.
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 27 i forordning (EU) nr. 305/2011 kan der fastsættes ydeevneklasser for byggevarers væsentlige egenskaber. Det kan gøres gennem delegerede retsakter fra Kommissionen, jf. artikel 27, stk. 1, og artikel 60, litra f). I henhold til artikel 27, stk. 2, første afsnit, skal de europæiske standardiseringsorganer, såfremt Kommissionen har fastsat sådanne ydeevneklasser, anvende disse klasser i harmoniserede standarder.
            
            
               Ifølge artikel 2, nr. 7), i forordning (EU) nr. 305/2011 betyder "klasse" en skala af niveauer, som afgrænses af en minimums- og en maksimumsværdi for en byggevares ydeevne. I forordning (EU) nr. 305/2011 skelnes der ikke mellem forskellige klasser. Ydeevneklasser, der er fastsat af Kommissionen, og klasser, der er fastsat af de europæiske standardiseringsorganer, skal således anerkendes og respekteres på samme måde.
            
            
               Eftersom de europæiske standardiseringsorganer i henhold til forordning (EU) nr. 305/2011 ikke kan indføre nye klassifikationer af ydeevne i harmoniserede standarder, medmindre der udstedes et nyt revideret mandat, hvilket ikke har fundet sted, anses det for mere hensigtsmæssigt at gå videre med denne delegerede forordning.
            
            
               Derfor bør den delegerede forordning vedtages, således at der kan fastsættes nye ydeevneklasser for udvendige afskærmninger af vinduer og døre, der er omfattet af den europæiske standard EN 13561.
            
         
         
            
               Den delegerede forordning er i overensstemmelse med proportionalitetsprincippet. Det medfører, at visse vanskeligheder i forbindelse med indvirkningen af forordning (EU) nr. 305/2011 på fastsættelsen af klassifikationssystemer for byggevarers ydeevne kan afhjælpes og derfor vurderes at gavne hele den europæiske byggesektor.
            
            
               KOMMISSIONENS DELEGEREDE FORORDNING (EU) …/…
            
            
               af 14.3.2019
            
            
               om supplerende regler til Europa-Parlamentets og Rådets forordning (EU) nr. 305/2011 for så vidt angår fastsættelse af ydeevneklasser med hensyn til modstandsevne mod vindlast for udvendige afskærmninger af vinduer og døre
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  2
               , særlig artikel 27, stk. 1, og
            
            
               ud fra følgende betragtninger:
            
            
               (1)Den europæiske standard EN 13561 for udvendige afskærmninger af vinduer og døre blev oprindeligt vedtaget af Den Europæiske Standardiseringsorganisation (CEN) i 2004 og ændret i 2008. Den indeholder fire ydeevneklasser for udvendige afskærmninger af vinduer og døre, navnlig i forbindelse med disse produkters modstandsevne mod vindlast.
            
            
               (2)De klasser, der er fastsat i standard EN 13561, er ikke tilstrækkelige for alle de produkter, der i øjeblikket er tilgængelige på markedet. De seneste produkter har en højere modstandsevne mod vindlast end tidligere. Anvendelsen af de eksisterende klasser kan i nogle tilfælde medføre sikkerhedsproblemer forbundet med fastgørelsen af produkterne.
            
            
               (3)Det er derfor nødvendigt at tilføje yderligere tre ydeevneklasser for modstandsevne mod vindlast til klassifikationen i standard EN 13561. Det er også nødvendigt at differentiere anvendelsen af klasser blandt de pågældende underfamilier af produkter, der er omfattet af denne standard, navnlig for knækarmsmarkiser, udvendige afskærmninger med dug, der kører i lodrette styreskinner, og pergolamarkiser. 
            
            
               (4)I overensstemmelse med artikel 27 i forordning (EU) nr. 305/2011 kan ydeevneklasser for så vidt angår en væsentlig egenskab ved byggevarerne oprettes af Kommissionen eller et europæisk standardiseringsorgan på grundlag af et revideret mandat fra Kommissionen. Da der er behov for hurtigst muligt at fastsætte yderligere ydeevneklasser, bør de nye ydeevneklasser fastsættes af Kommissionen. I overensstemmelse med artikel 27, stk. 2, i nævnte forordning skal disse klasser anvendes i harmoniserede standarder.
            
            
               VEDTAGET DENNE FORORDNING:
            
            
               Artikel 1
            
            
               Ydeevneklasser for så vidt angår modstandsevne mod vindlast for udvendige afskærmninger af vinduer og døre fastsættes som anført i bilaget.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.3.2019.
            
         
         
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 88 af 4.4.2011, s. 5.
               
               
                  
                     (2)
                  
                        EUT L 88 af 4.4.2011, s. 5.
               
            
      
    ---documentbreak--- 
      
         
         
            
               BILAG
            
            
            
               Tabel 1
            
            
               Ydeevneklasser for så vidt angår modstandsevne mod vindlast for udvendige afskærmninger med dug, der kører i lodrette styreskinner, og pergolamarkiser
            
            
                     
                        Klasser
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nominelt vindtryk p N (N/m²)
                     
                  
                  
                     
                        < 40
                     
                  
                  
                     
                        ≥ 40 < 70
                     
                  
                  
                     
                        ≥ 70 < 110
                     
                  
                  
                     
                        ≥ 110 < 170
                     
                  
               
                     
                        Sikkerhedsvindtryk p N (N/m²)
                     
                  
                  
                     
                        < 48
                     
                  
                  
                     
                        ≥ 48 < 84
                     
                  
                  
                     
                        ≥ 84 < 132
                     
                  
                  
                     
                        ≥ 132 < 204
                     
                  
               
            
                     
                        Klasser
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Nominelt vindtryk p N (N/m²)
                     
                  
                  
                     
                        ≥ 170 < 270
                     
                  
                  
                     
                        ≥ 270 < 400
                     
                  
                  
                     
                        ≥ 400
                     
                  
               
                     
                        Sikkerhedsvindtryk p N (N/m²)
                     
                  
                  
                     
                        ≥ 204 < 324
                     
                  
                  
                     
                        ≥ 324 < 480
                     
                  
                  
                     
                        ≥ 480
                     
                  
               
            
               Tabel 2
            
            
               Ydeevneklasser for så vidt angår modstandsevne mod vindlast for saksearmsmarkiser, faldarmsmarkiser, faldarmsmarkiser med styreskinne, lodrette rullegardiner, markisoletter, facademarkiser, markiser til ovenlysvinduer, udestuemarkiser og udvendige insektnet
            
            
                     
                        Klasser
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nominelt vindtryk p N (N/m²)
                     
                  
                  
                     
                        < 40
                     
                  
                  
                     
                        ≥ 40 < 70
                     
                  
                  
                     
                        ≥ 70 < 110
                     
                  
                  
                     
                        ≥ 110
                     
                  
               
                     
                        Sikkerhedsvindtryk p N (N/m²)
                     
                  
                  
                     
                        < 48
                     
                  
                  
                     
                        ≥ 48 < 84
                     
                  
                  
                     
                        ≥ 84 < 132
                     
                  
                  
                     
                        ≥ 132
                     
                  
               
            
               Tabel 3
            
            
               Ydeevneklasser for så vidt angår modstandsevne mod vindlast for knækarmsmarkiser
            
            
                     
                        Klasser
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Nominelt vindtryk p N (N/m²)
                     
                  
                  
                     
                        < 40
                     
                  
                  
                     
                        ≥ 40 < 70
                     
                  
                  
                     
                        ≥ 70
                     
                  
               
                     
                        Sikkerhedsvindtryk p N (N/m²)
                     
                  
                  
                     
                        < 48
                     
                  
                  
                     
                        ≥ 48 < 84
                     
                  
                  
                     
                        ≥ 84